CELEX: 62011TN0247
Language: fi
Date: 2011-05-13 00:00:00
Title: Asia T-247/11: Kanne 13.5.2011 — FairWild Foundation v. SMHV — Wild (FAIRWILD)

13.8.2011   
            
            
               FI
            
            
               Euroopan unionin virallinen lehti
            
            
               C 238/18
            
         Kanne 13.5.2011 — FairWild Foundation v. SMHV — Wild (FAIRWILD)
   (Asia T-247/11)
   2011/C 238/33
   Kannekirjelmän kieli: saksa
   
      Asianosaiset
   
   
      Kantaja: FairWild Foundation (Weinfelden, Saksa) (edustajat: asianajajat P. Neuwald ja S. Müller)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Rudolf Wild GmbH & Co. KG (Eppelheim, Saksa)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan sisämarkkinoiden harmonisointiviraston (tavaramerkit ja mallit) ensimmäisen valituslautakunnan asiassa R 1014/2010-1 3.3.2011 antaman päätöksen
            
         
               —
            
            
               hylkäämään kansainvälisen tavaramerkin ”FAIRWILD” rekisteröintiä nro 950 962 vastaan esitetyn väitteen
            
         
               —
            
            
               velvoittamaan vastaajan ja väitteentekijän korvaamaan oikeudenkäyntikulut, mukaan lukien kantajalle valituslautakunnassa käydystä menettelystä aiheutuneet kulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Kantaja
   
      Haettu yhteisön tavaramerkki: Sanamerkki ”FAIRWILD” luokkiin 3, 5, 29 ja 30 kuuluvia tavaroita varten — kansainvälinen rekisteröinti nro 950 962
   
      Sen tavaramerkki- tai merkkioikeuden haltija, johon väitemenettelyssä on vedottu: Rudolf Wild GmbH & Co. KG
   
      Tavaramerkki- tai merkkioikeus, johon väitemenettelyssä on vedottu: Yhteisön tavaramerkki ”WILD” luokkiin 3, 9, 29, 30 ja 32 kuuluvia tavaroita varten
   
      Väiteosaston ratkaisu: Väitteen osittainen hyväksyminen
   
      Valituslautakunnan ratkaisu: Väiteosaston päätöksen osittainen kumoaminen
   
      Kanneperusteet: Asetuksen N:o 207/2009 8 artiklan 1 kohdan b alakohdan rikkominen, koska valituslautakunta virheellisesti oletti, että riidanalaisten merkkien välillä on sekaannusvaara. Kantaja väittää, että valituslautakunta virheellisesti ensinnäkin oletti, että saksan- ja englanninkielinen yleisö ymmärtää merkin ”WILD” merkityksen ja toiseksi arvioi, ettei kyseinen sana kuvaile tavaroita, joihin väitteessä vedottiin. Valituslautakunta katsoi tällä perusteella virheellisesti, että väitteen perustana olevalla merkillä oli keskinkertainen erottamiskyky ja että riidanalaiset merkit olivat keskenään keskivertaisessa määrin samankaltaisia, mikä johti kantajalle epäsuotuisaan tulokseen keskinäisessä vuorovaikutussuhteessa olevien sekaannusvaaran osatekijöiden arvioinnissa.